WARRIX บวกต่อ 3% โบรกชี้รายได้ปี 66 ทะลุพันล้าน ดันกำไรโต 34%
WARRIX วิ่งต่อ 3% ขานรับข่าวเทกฯ Premier Football สิงคโปร์-ฟิตจังชั่น ขยายธุรกิจ โบรกชี้รายได้ปี 66 แตะ 1,322 ลบ. ดันกำไรโต 34% แนะนำราคาเป้าหมาย 11.23 บ.
WARRIX วิ่งต่อ 3% ขานรับข่าวเทกฯ Premier Football สิงคโปร์-ฟิตจังชั่น ขยายธุรกิจ โบรกชี้รายได้ปี 66 แตะ 1,322 ลบ. ดันกำไรโต 34% แนะนำราคาเป้าหมาย 11.23 บ.
30 ม.ค. 2566

ผู้สื่อข่าวรายงานว่า วันนี้ (30 ม.ค.66) ราคาหุ้น บริษัท วอริกซ์ สปอร์ต จำกัด (มหาชน) หรือ WARRIX ณ เวลา 11:02 น. อยู่ที่ระดับ 10.10 บาท บวก 0.25 บาท หรือ 2.54% สูงสุดที่ระดับ 10.20 บาท ต่ำสุดที่ระดับ 9.95 บาท ด้วยมูลค่าการซื้อขาย 55.15 ล้านบาท

นายสุนทร ทองทิพย์ ผู้อำนวยการอาวุโส ฝ่ายวิเคราะห์หลักทรัพย์ บล.กสิกรไทย เปิดเผยว่า ราคาหุ้น WARRIX ปรับตัวขึ้นต่อเนื่องในวันนี้ คาดมาจากการข่าวการเข้าซื้อกิจการบริษัท Premier Football ในประเทศสิงคโปร์ ซึ่งถือเป็นการขยายธุรกิจออกไปต่างประเทศ และซื้อเครื่องหมายการค้า และทรัพย์สินของบริษัท ฟิตจังชั่น จำกัด ซึ่งเป็นการต่อยอดจากธุรกิจเสื้อผ้าและอุปกรณ์กีฬา คาดว่าจะเข้ามาเสริมการเติบโตของรายได้ให้กับ WARRIX ประมาณ 80 ล้านบาท
ทั้งนี้จากปัจจัยดังกล่าว คาด WARRIX จะมีรายได้ปี 66 เติบโตแตะ 1,322 ล้านบาท และมีกำไรโต 34% เป็น 149 ล้านบาท แนะนำ “ซื้อ” ที่ราคาเป้าหมาย 11.23 บาท